## Obrazloženje uz Godišnji izvještaj o izvršenju Proračuna Općine Vinica za 2022.godinu

Odredbom članka 88. Zakona o proračunu («Narodne novine» broj 144/21 .) utvrđena je obveza Načelnika jedinice lokalne samouprave da podnese godišnji izvještaj o izvršenju Proračuna za 2022.godinu predstavničkom tijelu na donošenje.

Tijekom 2022. godine financiranje javnih rashoda izvršeno je na osnovi slijedećih financijsko planskih dokumenata: Proračuna Općine Vinica za 2022. godinu s projekcijom za 2023. i 2024. godinu i Odluke o izvršavanju Proračuna Općine Vinica za 2022. godinu, koje je Općinsko vijeće usvojilo na 7. sjednici održanoj dana 21.12.2021. godine.

Slijedom odredbi čl. 79. i 80. Zakona o proračunu («Narodne novine» broj 144/21 .) ovo Obrazloženje uz Godišnji izvještaj o izvršenju Proračuna sastoji se od:

1. Obrazloženja općeg dijela izvještaja o izvršenju Proračuna

2. Obrazloženja posebnog dijela izvještaja o izvršenju Proračuna uz obrazloženje izvršenja programa

 iz posebnog dijela proračuna te

3. Posebnih izvještaja

  **1. Obrazloženje općeg dijela izvještaja o izvršenju proračuna Općine Vinica za 2022. godinu**

**Ostvareni prihodi i primici**

 Proračunski prihodi u 2022. godini ostvareni su u iznosu **od 11.874.492,27 kuna ili 96,50 % od planiranih.**

 U strukturi Općinskog proračuna na prihodovnoj strani- **prihodi od poreza ostvareni su u**  **ukupnom iznosu od 6.272.186,03 kn ( 97,34 % ).** Porez i prirez na dohodak iznosi 5.944.377,20 kn,

Porez na imovinu ostvaren je u iznosu od 270.135,96 kn, a Porez na robu i usluge u iznosu od 57.672,87.

 **Pomoći iz inozemstva i od subjekata unutar općeg proračuna u 2022. godini ostvarena su u iznosu od 2.661.606,63 kn tj. 100,52 %** od planiranog. Od tog iznosa 1.755.848,89 kn se odnosi tekuće pomoći od drugih proračuna, 905.757,74 kn na kapitalne pomoći (odobrena sredstva za odvodnju oborinskih voda u Gornjem Ladanju, nabava e-bicikli za gerontodomaćice, nabava traktora i kom. priključaka i Sportski centar, faza I, II), te 7.860,00 kn koji se odnose na tekuće pomoći proračunskim korisnicima iz proračuna koji im nije nadležan.

 **Prihodi od imovine ostvareni su u iznosu od 346.270,79 kn ( 104,53 % )** a sadrži sredstva od zateznih kamata 28,98 kn i Prihode od nefin. imovine u iznosu od 346.241,81 kn.

 **Prihodi od upravnih i administrativnih pristojbi ,i pristojbi po posebnim propisima i naknada** **ostvareni su u iznosu od 1.305.475,14 kn ( 111,71 % )** a najznačajniji prihod je komunalna naknada stambenog i poslovnog prostora u iznosu od 373.756,40 kn, komunalni doprinos u iznosu od 95.793,03 kn te ostali: naknade za vodni doprinos 8 % Hrvatske vode , HAKOM – naknada za pravo služnosti puta, doprinos za šume, uplate roditelja za vrtić, osiguranje ( sufinanciranje ) proračunskog korisnika DV Vinica u iznosu te ostali nespomenuti prihodi po posebnim propisima-povrati u proračun .

 **Prihodi od prodaje proizvoda i robe te pruženih usluga i prihodi od donacija** u iznosu od 78.737,86 ( 89,78 % ) odnosi se na isporučenu el. energiju HROTE-u iz SE OPĆINA VINICA i SE II VINICA.

 **Kazne, upravne mjere i ostali prihodi – 0,00**  nije bilo prihoda od kazni, upravnih mjera i ostalih prihoda.

 **Prihodi od prodaje nefinancijske imovine** ostvareni su u iznosu od 22.455,43 kn .

**Preneseni višak sredstava iz prethodne godine** iznosi 2.391.510,16 kn, a koja su raspoređena za pokriće viška rashoda nad prihodima te na kraju izvještajnog razdoblja višak iznosi 947.555,66 kn, a koji se raspoređuje na:

1. podmirenje rashoda za izgradnju Športskog centra u iznosu od 533.758,94 kn

2. trajno zbrinjavanje komunalnog otpada (bala) u iznosu od 388.398.,38 kn i

3. podmirenje tekućih rashoda poslovanja u iznosu od 25.398,24 kn.

**Izvršeni rashodi i izdaci**

Rashodi i izdaci Proračuna Općine Vinica za 2022. godinu ostvareni su u iznosu od 13.318.446,77 kn tj. 87,16 % od planiranog, koje kroz planirane proračunske razdjele (Jedinstveni upravni odjel, Predstavnička i izvršna tijela, Kultura, znanost i šport, školstvo, Socijalna skrb, Ostali korisnici, Dječji vrtić Vinica), sačinjavaju rashode programskih glava sastavljenih od programa u kojima su rashodi nastali.

  **2. Obrazloženje posebnog dijela izvještaja o izvršenju proračuna Općine Vinica za 2022. godinu**

**RAZDJEL 001 – Jedinstveni upravni odjel općine**

 **Rashodi glave 001 – Jedinstveni upravni odjel općine -mjere i aktivnosti za osiguranje rada iz djelokruga JUO-**  izvršeni su sa 3.550.759,66 kn, a uključuju  ***Program1001 REDOVNI IZDACI POSLOVANJJA*- Aktivnost** **A100101** - **plaće i naknade**  – izvršeno u iznosu od 1.574.629,49 kn **i Aktivnost A100102 materijalni rashodi** koja sadrži rashode za uredski materijal , literaturu , sredstva za čišćenje i održavanje , struja , voda , plin , telefon , usluge tekućeg i investicijskog održavanja , sitnog inventara , poštanske usluge, i dr. u iznosu od 1.812.712,71 kn i ***Program 1002 KAPITALNA ULAGANJA,* Aktivnost A100201 NABAVA KAPITALNE IMOVINE**  kojasadrži rashode za nabavu uredske opreme i namještaja , ulaganje u računalne programe, nabava e-bicikli, nabava auto prikolice za službeno vozilo, a izvršeno je u iznosu od 163.417,76 kn.

**Opis i cilj programa:** Program obuhvaća aktivnosti kojima se osiguravaju sredstva za redovno financiranje prava iz radnog odnosa za sve službenike i namještenike općinske uprave, sredstva za podmirivanje materijalnih rashoda za rad, financijskih rashoda za bankarske usluge, usluge platnog prometa i ostale financijske rashode. **Osnovni cilj programa** je razvoj ljudskih potencijala. **Posebni cilj** programa je osiguravanje nesmetanog obavljanja poslova općinske uprave uz optimalni broj službenika i namještenika, a radi zadovoljavanja potreba građana u okviru zakonom utvrđenih zadaća koje obavlja jedinica lokalne samouprave.

**Pokazatelji uspješnosti:**

broj riješenih predmeta u tijeku godine/ prosječno vrijeme rješavanja predmeta

trošak nabave sredstava, proizvoda i usluga/djelatnik

**RAZDJEL 002 – Predstavnička i izvršna tijela općine**

 **Rashodi programske glave 002 – predstavnička i izvršna tijela općine -mjere i aktivnosti za osiguranje rada iz djelokruga predstavničkog i izvršnog tijela –** izvršeni su u iznosu 69.869,03 kn – Programa 1001 Materijalni rashodi, Aktivnost A100102 MATERIJALNI RASHODI

**Opis i cilj programa:** Program obuhvaća aktivnosti koje omogućuju obavljanje poslova Općinskog vijeća, njegovih radnih i savjetodavnih tijela, te poslova vezanih za rad političkih stranaka. U sklopu programa se osiguravaju sredstava za isplate naknada za rad članovima predstavničkog tijela te njegovih radnih i savjetodavnih tijela, promidžbu i informiranje.

**Poseban cilj programa** je osiguranje uvjeta za rad općinskih tijela u skladu sa zakonskim odredbama.

**Pokazatelji uspješnosti programa:**

-broj održanih sjednica Općinskog vijeća u tijeku godine – 7

-broj donesenih akata Načelnika i Općinskog vijeće (pravodobnost donošenja i usklađivanja općih akata sa zakonom)- 70

-broj aktivnih sudionika u procesu donošenja Općih akata (izvršavanje zakonskih

obveza te obveza proizišlih iz općih akata općine vezanih za rad predstavničkog tijela, radnih tijela, izvršne vlasti i političkih stranaka)

**RAZDEJL 003 – KOMUNALNE STAMBENE I DJELATNOSTI UREĐENJA PROSTORA**

**Rashodi glave 00301 – KOMUNALNA DJELATNOST kroz Programe redovni izdaci poslovanja i nabava kapitalne imovine** izvršeni u iznosu od 4.188.197,27 kn, od čega redovni izdaci u iznosu od 1.350.519,44 kn i nabava kapitalne imovine u iznosu od 2.837.677,83 kn. Program nabava kapitalne imovine obuhvaća ulaganje u NC, Rekonstrukciju Ul. sv. Ane u Vinici i Ul. A. Augustinčića u G. Ladanju, kupnju građevinskog zemljišta u Opečkoj ulici, uređenje nogostupa u Gornjoj ulici Marčan, nabavu komunalnog traktora s priključcima.

**Opis i cilj programa** aktivnosti vezane uz održavanje komunalne infrastrukture te aktivnosti vezane za poboljšanje komunalnog standarda

 za stvaranje uvjeta za život i rad u svim naseljima na području Općine Vinica, poboljšanje kvalitete života mještana

**Rashodi glave 00302 – STAMBENA DJELATNOST kroz Programe 1001 –redovni izdaci poslovanja i 1002 – kapitalna ulaganja**, izvršeno u iznosu od 204.520,00 kn, odnosno 84,34% od plana.

**Rashodi glave 00303 –PROSTORNO PLANIRANJE, ZAŠTITA OKOLIŠA I KULTURNIH SPOMENIKA kroz Programe redovni izdaci poslovanja i nabava kapitalne imovine** izvršeni su u iznosu od 183.074,99 kn, a odnose se na redovne izdatke poslovanja koji podrazumijevaju usluge tekućeg i investicijskog održavanja, komunalne usluge i intelektualne i osobne usluge u iznosu od 95.910,16 kn. Nabava kapitalne imovine, Aktivnost A1002201 realizirana je u iznosu od 87.164,83 kn i odnosi se na kupnju nadstrešnica na autobusnim stajalištima i radove vezane za pristup gradilištu.

**Rashodi glave 00304 Vatrogastvo i sigornost – kroz Programe Redovni izdaci poslovanja, Aktivnost 100103 Donacije i ostali rashodi** izvršeno u iznosu od 355.994,20 kn. Odnosi se na dodatno financiranje opremanja Vatrogasnog doma u Vinici u iznosu od 100.000,00 kn u financiranje VZO , redovna djelatnost u iznosu od 228.308,70 kn te tekuće donacije vatrogasnim društvima s područja Općine Vinica.

**Opis i cilj programa -** Program obuhvaća aktivnosti u području civilne zaštite , Vatrogasne zajednice Općine Vinica.

**Pokazatelji uspješnosti:**

broj dodijeljenih pomoći Vatrogasnoj zajednici iz proračunu

Broj dobrovoljnih vatrogasaca uključenih u vatrogasna društva općine Vinica

**RAZDJEL 004 KULTURA, ZNANOST, ŠPORT**

**Rashodi glave KULTURA 00401 – Aktivnost A100103** izvršeno u iznosu od 245.203,72 kn**,** a odnosi se na kulturne događaje i manifestacije: održane kazališne predstave, rashodi za očuvanje tradicije Vuzemlice, restauracija kipa SV Jane u Vinici, manifestacije: Janino u Vinici te druge manifestacije.

**Opis i cilj programa :** Program obuhvaća aktivnosti vezane uz obilježavanje kulturnih događaja, Dana Općine i drugih manifestacija

**Pokazatelji uspješnosti programa :**

-broj održanih manifestacije

-posjećenost manifestacija od strane mještana – povećanje broja posjetitelja

**Rashodi glave ŠPORT 00403 – Aktivnost A100103 Donacije i ostali rashodi** izvršeno u iznosu od 332.304,56 kn, a odnosi se na osiguranje trenažne usluge sportskim društvima i financiranje redovne djelatnosti sportskih društava na području Općine Vinica te nabavu osnovne opreme za rad sportskih društava.

**Opis i cilj programa**: Programom se osiguravaju sredstva za financiranje sportskih udruga Općine Vinica. Osiguravaju se i sredstva za investicijsko održavanje objekata i terena , osiguranje opreme i trenaža. **Osnovni cilj programa** je stvaranje poticajnog okruženja za razvoj sporta na području Općine Vinica**. Poseban cilj programa** je poboljšanje razine kvalitete sporta na području Općine Vinica, posebno onog dijela koji će pridonijeti promidžbi Općine Vinica na razini županije i šire te uključivanje što većeg broja djece i mladeži u sport.

**Pokazatelji uspješnosti:**

-broj članova u sportskim društvima Općine Vinica,

-broj uređenih sportskih terena i objekata.

**RAZDJEL 005 ŠKOLSTVO**

**Rashodi glave PREDŠKOLSKI ODGOJ 00501, Program 1001 Redovni izdaci poslovanja, Aktivnost A100103 Donacije i ostali rashodi** ostvareni su u iznosu od 1.257.826,18 kn, a obuhvaćaju prijenose proračunskom korisniku DV Vinica za redovno poslovanje te sufinanciranje tr. polaznika ostalih vrtića.

**Opis i cilj programa:** Program je usmjeren na stvaranje uvjeta za obavljanje predškolske djelatnosti Dječjeg vrtića Vinica radi zadovoljenja potreba građana Općine Vinica za predškolskim odgojem djece**. Osnovni cilj programa** je razvoj ljudskih potencijala. **Posebni ciljevi** programa su uključivanje što većeg broja djece u organizirane primarne i dodatne programe dječjeg vrtića, čime se iskazuje društvena briga o djeci, te kvalitetno provođenje programa njege, odgoja i naobrazbe djece predškolskog uzrasta.

**Pokazatelji uspješnosti:**

broj upisane djece

broj projekata koji se provode u vrtiću

**Rashodi glave OSNOVNO OBRAZOVANJE 00502, Program 1001 Redovni izdaci poslovanja, Aktivnost A100103 Donacije i ostali rashodi** izvršeni su u iznosu od 438.728,04 kn. Odnose se u najvećoj mjeri na sufinanciranje tr. najma zgrade OŠ Vinica (najam po JPP) u iznosu od 96.630,63 kn te sufinanciranje plaće učiteljice na produženom boravku OŠ Vinica u iznosu od 115.923,83,nabava radnih materijala za učenike OŠ Vinica u iznosu od 161.772,41 kn te ostali rashodi.

**Opis i cilj programa:** Programom se želi pružiti podrška školi u provođenju projekata, te djeci i mladima u pohađanju osnovnoškolskih i visokoškolskih obrazovnih programa . **Osnovni cilj programa** je razvoj ljudskih potencijala. **Posebni ciljevi programa** su osiguranje dijela financijskih sredstava za realizaciju projekata škola usmjerenih na razvoj i unapređenje odgoja i obrazovanja, osiguranje financijskih sredstava za poticanje izvrsnosti kroz nagrade najuspješnijim učenicima kao i osiguranje sredstava za financiranje nabave udžbenika za osnovnu školu te osiguranje dijela sredstava za financiranje poboljšanja uvjeta za rad i učenje u OŠ Vinica.

**Pokazatelji uspješnosti:**

broj učenika u produženom boravku (poboljšanje materijalno tehničkih uvjeta u školama na području općine Vinica )

broja nagrađenih učenika

**Rashodi glave SREDNJOŠKOLSKO OBRAZOVANJE 00503, Program 1001 Redovni izdaci poslovanja, Aktivnost A100105 Tekuće potpore** izvršen je u iznosu od 89.850,00 kn, a odnosi se na novčane potpore učenicima srednjih škola u iznosu od 55.400,00 kn i sufinanciranje cijene prijevoza učenika srednjih škola u iznosu od 24.450,00 kn te tekuće pomoći SŠ Arboretum Opeka 10.000,00 kn.

**Opis i cilj programa:** Programom se želi pružiti podrška učenicima u pohađanju srednjoškolskih obrazovnih programa . **Osnovni cilj programa** je razvoj ljudskih potencijala. **Posebni ciljevi programa** su osiguranje financijskih sredstava za poticanje izvrsnosti kroz nagrade najuspješnijim učenicima kao i smanjenje troškova prijevoza učenicima

**Pokazatelji uspješnosti:**

broja korisnika potpora

broj učenika kojima se sufinancira prijevoz

**Rashodi glave VISOKOŠKOLSKO OBRAZOVANJE 00504 – Program 1001 Redovni izdaci poslovanja-Aktivnost A100103 Donacije i ostali rashodi**, izvršeni su u iznosu od 153.500,00 kn i obuhvaćaju novčane potpore studentima i nagrade najuspješnijim studentima.

**Opis i cilj programa:** Programom se želi pružiti podrška studentima u pohađanju visokoškolsih obrazovnih programa . **Osnovni cilj programa** je razvoj ljudskih potencijala. **Posebni ciljevi programa** je ublažavanje troškova studiranja i poticanje na izvrsnost nagrađivanjem najuspješnijih studenata.

**Pokazatelji uspješnosti:**

broja korisnika potpora

broj nagrađenih studenata

**RAZDJEL 006 SOCIJALNA SKRB**

**Rashodi glave 006 Socijalna skrb, Program redovni izdaci poslovana 1001, Aktivnost A100103 Donacije i ostali rashodi**, izvršeni su u iznosu od 31.300,71 kn (socijalni program).

 **Opis i cilj programa:** Program se provodi radi osiguranja socijalne pomoći za socijalno najugroženije i najranjivije skupine građana općine Vinica

**RAZDJEL 007 OSTALI KORISNICI**

**Rashodi glave 007 Ostali korisnici-Program 1001 Redovni izdaci poslovanja-Aktivnost A100103 donacije i ostali rashodi** ostvareni su u iznosu od 324.417,96 kn i odnose se na redovno financiranje udruga s područja Općine Vinica, tekuće donacije vjerskim organizacijama.

**Opis i cilj programa**: Program je nastavak višegodišnje suradnje s neprofitnim organizacijama kojom se potiče razvoj demokracije na lokalnoj i regionalnoj razini. Cilj programa je stvaranje poticajnog okruženja za razvoj civilnog društva. Organizacije civilnog društva provode programe, projekte i aktivnosti koje unapređuju kvalitetu života građana lokalne zajednice.

**Pokazatelji uspješnosti:**

-broja neprofitnih organizacija čije programe financijski podržava Općina Vinica

**RAZDJEL 008 DJEČJI VRTIĆ VINICA**

**Rashodi glave 008 Dječji vrtić Vinica-Program 1003 Rashodi dječjeg vrtića** izvršeni su u iznosu od 1.892.899,78 kn od toga kroz **Aktivnost A100301** **Rashodi za zaposlene** 1.449.463,25 kn i **Aktivnost A100302 Rashodi poslovanja** 443.436,53 kn, a koji se odnose na troškove energije, telefona, komunalne usluge , sitan inventar, uredski materijal i dr.

**Opis i cilj programa:** Program je usmjeren na stvaranje uvjeta za obavljanje predškolske djelatnosti Dječjeg vrtića Vinica radi zadovoljenja potreba mještana Općine Vinica za predškolskim odgojem djece**. Osnovni cilj programa** je razvoj ljudskih potencijala. **Posebni ciljevi** programa su uključivanje što većeg broja djece u organizirane primarne i dodatne programe dječjeg vrtića, čime se iskazuje društvena briga o djeci, te kvalitetno provođenje programa njege, odgoja i naobrazbe djece predškolskog uzrasta.

**Pokazatelji uspješnosti:**

broj upisane djece

broj projekata koji se provode u vrtiću

  **3. Posebni izvještaji**

  **Izvještaj o korištenju proračunske zalihe**

Općina Vinica planirala je sredstva tekuće rezerve za 2022. godinu u iznosu od 46.910,00 kn a koja su ostala su neutrošena.

  **Izvještaj o korištenju sredstava fondova Europske unije**

 U razdoblju od 01. siječnja do 31. prosinca 2022. godine Općina Vinica nije koristila sredstva fondova Europske unije.

 **Izvještaj o zaduživanju na domaćem i stranom tržištu novca i kapitala**

U razdoblju od 01. siječnja do 31. prosinca 2022. godine Općina Vinica nije se zaduživala na domaćem i stranom tržištu kapitala.

  **Izvještaj o danim zajmovima i potraživanja po danim zajmovima**

 U razdoblju od 01. siječanj do 31. prosinca 2022. godine Općina Vinica nema danih zajmova niti potraživanja po danim zajmovima.

 **Izvještaj o danim jamstvima i plaćanjima po protestiranim jamstvima**

U razdoblju od 01. siječanj do 31. prosinca 2022. godine Općina Vinica nema danih jamstva niti izdataka po danim jamstvima.

**Vinica, ožujak 2023. godine**